Il-President tal-Kummissjoni Ewropeja Ursula Von Der Leyen ħabbret li Pfizer u BioNTech se jipprovdu 75 miljun doża żejda tal-vaċċin COVID-19 fit-tieni kwart tas-sena. Von Der Leyen spjegat fuq Twitter li BioNTech u Pfizer se jagħtu 75 miljun ta' dożi addizzjonali fit-tieni kwart tas-sena u sa 600 miljun b'kollox fl-2021. L-UE tinsab għaddejja bil-ħidma tagħha biex tikseb aktar provvisti hekk kif l-akbar produtturi bdew inaqqsu l-kunsinni minħabba problemi ta' produzzjoni.